Direktoratet for romvirksomhet

Direktoratet for romvirksomhet, tidligere Norsk romsenter, er et norsk direktorat under Nærings- og fiskeridepartementet med ansvar for å bidra til å skape vekst for norsk høyteknologisk industri knyttet til internasjonal romfart.

Direktoratet følger opp den norske offentlige romfartssatsingen. Målet er at verdensrommet skal være nyttig for samfunnet og bidra til næringsutvikling.

En av oppgavene er å gi regjeringen råd om romfart. De ansatte har også som oppgave å sørge for at Norges interesser i Den europeiske romfartsorganisasjonen (ESA), i EUs romprogrambyrå og avtaler med andre land, blir tatt vare på.

Stiftelsen Norsk Romsenter (NRS) ble etablert i 1987 i forbindelse med at Norge ble med i European Space Agency (ESA).

I 1995 ble deler av Norsk romsenters virksomhet i organisert i aksjeselskapsform. Tromsø Satellittstasjon AS (i dag del av Kongsberg Satellite Services) ble etablert for å drive operativ aktivitet mens Norsk Romsenter Eiendom AS (i dag Space Norway AS) ble etablerert som eier av infrastrukturen.

Referanser

Eksterne lenker


Kategori:Norske direktorat
Kategori:Norsk romfart
Kategori:Romfartsmyndigheter
Kategori:Etableringer i 1987